அறப்போர் இயக்கம் சார்பில் தகவல் அறியும் உரிமைச் சட்டம் மூலம் கேட்கப்பட்டதில் இந்த விவரம் தெரிய வந்துள்ளது. இதுகுறித்து அந்த இயக்கத்தின் ஒருங்கிணைப்பாளர் ஜெயராம் வெங்கடேசனிடம் பேசியபோது, "தலைமைச் செயலாளராக ராம மோகன ராவ் இருந்த காலகட்டத்தில், அவருடைய அதிகாரத்தின் கீழ்தான் தமிழ்நாடு காகித நிறுவனத்தின் செயல்பாடுகள் நடைபெற்றுள்ளன. அப்படி அவருடைய அதிகாரத்தின்கீழ் வருகிற ஒரு நிறுவனத்தில், தன்னுடைய மகனுக்கே ஒப்பந்தம் வழங்கியிருப்பது அதிகார வரம்பை மீறிய செயல். இந்த ஒப்பந்தம் சுமார் 15 கோடி ரூபாய்க்கு நடைபெற்றுள்ளது. இதில் ஒப்பந்த விதிமுறைகளை அவர் முற்றிலும் மீறியிருப்பதும் தெரிய வந்துள்ளது. இதுகுறித்து தகவல் அறியும் உரிமைச் சட்டத்தின்கீழ் கேட்கப்பட்ட கேள்விகளில், அரசு தரப்பில் இருந்து பதில் வந்துள்ளது.